open-index/open-wikipedia-markdown huggingface dataset:
யூதர்

**யூதர்** (எபிரேயம்: יְהוּדִי, *யெகுடி* (ஒருமை) יהודים *யெகுடிம்* (பன்மை), ஆங்கிலம்: *Jew*, *Jews* or *Jewish*) எனப்படுவோர் இசுரவேலர் அல்லது எபிரேயர் என்ற இனமதக் குழு மக்களைக் குறிக்கும். இவர்கள் யூதம் என்ற மதத்தைப் பின்பற்றுகின்றனர்.

யூதர்கள் பல ஆண்டுகாலமாக பல நாடுகளிலும் மத, இன ரீதியாக அடக்கப்பட்ட மக்களாக வாழ்ந்து வந்திருக்கிறார்கள். இன்று, உலகில் மொத்தம் 12 முதல் 14 மில்லியன்கள் வரையில் யூத இன மக்கள் வாழ்வதாகக் கணக்கிடப்பட்டுள்ளது. இவர்களில் 42.5 சதவீதமானோர் (5.7 மில்லியன்) இஸ்ரேலிலும், 39.3 சதவீதமானோர் (5.3 மில்லியன்) ஐக்கிய அமெரிக்காவிலும் (2010) வாழ்கிறார்கள். மீதமானோர் உலகின் பல பாகங்களிலும் வாழ்ந்து வருவதாகக் கணக்கிடப்பட்டுள்ளது.

விவிலியக் குறிப்புப்படி, யூதரின் மூதாதையர் கி.மு. இரண்டாம் நூற்றாண்டைச் சேர்ந்த ஆபிரகாம், ஈசாக்கு, யாக்கோபு ஆகிய முதுபெரும் தந்தை ஆவார். யூதா என்னுன் எபிரேயச் சொல்லில் *இறை புகழ்* என்னும் பொருள் அடங்கியுள்ளது (காண்க: தொடக்கநூல் [ஆதியாகமம்] 29:35). யாக்கோபின் சிறப்புப் பெயரே *இசுரயேல்* என்பதும் குறிப்பிடத்தக்கது.

சாலமோன் மன்னர் காலம் வரை யூத மக்களின் நாடு ஒரே நாடாக இருந்தது. பின்னர் வட பகுதி *இசுரயேல்* (இஸ்ராயேல், இசுரவேல்) என்றும் தென் பகுதி *யூதா* என்றும் அழைக்கப்பட்டன. 

## இதனையும் காண்க
* யூதம்
* யூத எதிர்ப்புக் கொள்கை

## மேற்கோள்கள்


பகுப்பு:யூதர்கள்
புதிய தமிழகம் கட்சி

**புதிய தமிழகம் கட்சி**, ஒரு தமிழ்நாட்டு அரசியல் கட்சியாகும். இக்கட்சி பெரும்பாலும் தேவேந்திரகுல வேளாளர் மக்களின் பிரச்சினைகளை முன்வைத்து, அவர்களின் ஆதரவை நாடிச் செயல்படுகின்றது. இக்கட்சியின் தலைவர் மருத்துவர் க. கிருஷ்ணசாமி ஆவார்.

## போராட்டங்கள்
மாஞ்சோலை தேயிலைத் தோட்டத் தொழிலாளர்கள் ஊதிய உயர்வு உள்ளிட்ட கோரிக்கைகளை முன்னிறுத்தி 23 சூலை 1999 அன்று திருநெல்வேலி மாநகரில் புதிய தமிழகம் கட்சியின் சார்பில்  பேரணி நடத்தப்பட்டது. அப்பொழுது காவல்துறை நடத்திய தடியடி, துப்பாக்கிச்சூடு காரணமாக சிதறி ஓடிய மக்கள், தப்பிக்க தாமிரபரணி நதிக்குள் குதித்தனர். இந்த சம்பவத்தில் ஒன்றரை வயது குழந்தை உள்ளிட்ட 17 பேர் உயிரிழந்தனர்.

## மேற்கோள்கள்

## வெளி இணைப்புகள்
* தமிழகத்தில் தலித்துகளின் நிலை - பிபிசி பெட்டகத் தொடர் - அரசியல் அதிகாரத்தை நோக்கி தலித்துக்கள்
* புதிய தமிழகம் கட்சி தலைவர் திரு. கிருஷ்ணசாமி பேட்டி -  தமிழோவியம்
* 1996 Tamil Nadu Election Results, Election Commission of India  -
* புதிய தமிழகம் கட்சியின் அதிகாரபூர்வ இணையதளம்

பகுப்பு:தமிழக அரசியல் கட்சிகள்
பகுப்பு:தலித்தியல்
டோமாரி மொழி

**டோமாரி மொழி** (Domari) ஒரு இந்தோ-ஆரிய மொழியாகும். இது ரோமானி, ராஜஸ்தானி, கிழக்குப் பஞ்சாபி ஆகியவற்றுக்கு நெருக்கமானது. இது மத்திய கிழக்கைச் சேர்ந்த *டொம்* எனப்படும் மக்கள் குழுவினரால் பேசப்படுகின்றது. இவர்கள் ஈரான், ஈராக், எகிப்து, துருக்கி, பாலஸ்தீனம் / இஸ்ரேல், ஆகிய பகுதிகளில் பரந்துள்ளனர். அராபியப் பகுதிகளில் இதற்கெனத் தனி எழுத்து வடிவம் கிடையாது. சமயங்களில் இது அரபி எழுத்துகளில் எழுதப்படுவது உண்டு. இம் மொழியில் ஏராளமான அரபி, பாரசீகச் சொற்கள் காணப்படுகின்றன.

அரபி மொழியில் இம்மொழியை *நவாரி* என அழைக்கின்றனர். இச்சொல் ஒரு இழிவு படுத்தும் சொல்லாகக் கருதப்படலாம்.

## இவற்றையும் பார்க்கவும்
* இந்தோ-ஆரிய மொழிகள்

## வெளியிணைப்புகள்
*ரோமானி திட்டத்திலிருந்து டோமாரி பற்றிய விளக்கம் 
*டோமாரி கற்றல்  - டொம் ஆய்வு மையத்திலிருந்து. 

பகுப்பு:இந்திய-ஆரிய மொழிகள்
பகுப்பு:இந்திய மொழிகள்
உயர் வர்க்கம்

ஒரு சமூகத்தில் அரசியல், பொருளாதார, சமய, கல்வி, சமூக, ஊடகவியல் முனைகளில் ஆதிக்கம் அல்லது அதிகாரம் செலுத்தும் மக்கள்குழு **உயர் வர்க்கம்** எனப்படுகின்றனர்.  பொதுவான சமூகப் கட்டமைப்பில் ஒர் சிறு மக்கள் குழுவே பல துறைகளிலும் குவியப்படுத்தப்பட்ட அதிகாரத்தைக் கொண்டிருக்கும்.  

## மேட்டுகுடி வர்க்கமும் உயர் வர்க்கமும்
தமிழ் கதையாடலில் உயர் வர்க்கத்தைக் குறிக்க மேட்டுகுடிகள், மேட்டுக்குடி வர்க்கம் என்ற சொற்தொடர் பயன்பாடும் உண்டு.  

அரசர்களால் (சோழர்கள் உட்பட) தலித் மக்கள் ஒதுக்கப்பட்ட தாழ்ந்த நிலப்பரப்புகளிலேயே வாழமுடியும் என்ற சட்டம் இருந்தது.  இதனால் மேட்டின் மீது வசிப்போரை, அதவாது உயர் செல்வாக்கு, அல்லது அதிகாரம் உள்ளோரை குறிக்க இப்பதம் தொடக்கத்தில் பயன்படுத்தப்பட்டிருக்கலாம்.

## பொருளாதாரம்
 - ம. செந்தமிழன். http://www.keetru.com/kannottam/jun08/kannottam_jun08.pdf 

## இவற்றையும் பார்க்க
* :en:Elite
* :en:Upper class
* நடுத்தர வர்க்கம்
* அடித்தட்டு வர்க்கம்
* அந்தஸ்து குறியீடு
* :en:Social class

## மேற்கோள்கள்


## உசாத்துணைகள்
* வின்செண்ட் ராஜ். (2004). *சமரசம். கி.பி. 2001. இரண்டாம் பகுதி மேட்டுக்குடிகள்*. கன்னியாகுமாரி: NUDROS அறக்கட்டளை. 

## வெளி இணைப்புகள்

பகுப்பு:தலித்தியல்
பகுப்பு:வர்க்கம்
துறை சார் சமூகம்

**துறை சார் சமூகம்** ஒரு துறையை அல்லது தொழிலை மையமாக வைத்து பின்னப்படும் ஒரு சமூகமாகும்.  ஒரு துறையைப் பற்றிய அறிவை பகிர, மேம்படுத்த, முன்னேற்ற, சீர்தரங்களை ஏற்படுத்த, துறை சாரரின் நலன்களைப் பேண, துறையின் முக்கியத்துவை விளக்கி அதின் சமூக நிலையை உயர்த்த இச்சமூகங்கள் பங்காற்றுகின்றன.  

இச்சமூகங்கள் தொழிலை அடிப்படையாக வைத்து உருவாக்கப்பட்ட இந்திய மற்றும் தமிழ்ச் சாதிச் சமூகங்களில் இருந்து வேறுபட்டவை ஆகும்.  துறை சார் சமூகங்கள் பிறப்பின் அடிப்படையில் அமைவதில்லை.  பொதுவாக யார் அத்தொழிலை மேற்கொண்டாலும் அத்துறைசார் சமூகத்தில் சேரக்கூடியதாக இருக்கும்.  இருப்பினும் துறை சார் சமூகங்களுக்கு மத்தியில் சமூக படி நிலை ஏற்ற தாழ்வுகள், பொருளாதார படிநிலைகளும் உண்டு.

பகுப்பு:சாதிகள்
பகுப்பு:தலித்தியல்
பகுப்பு:அமைப்புகள்
ஒட்டுப் பால்

பால் மரத்தை வளைவுக் கோடாக சீவியப் பின் வடியும் பால் காய்ந்து அச்சீவுக் கோட்டிலேயே ஒட்டிக் கொள்ளும். காய்ந்த பாலை ஒரு முனையிலிருந்து பிடித்து இழுத்தால் வெட்டுக் கோட்டிலிருந்து தனித்து கயிறு போல வந்து விடும். இதனை ஒட்டிக் கொண்டிருந்த காரணத்தால் **ஒட்டுப் பால்** என்றும் கோட்டில் இருந்த காரணத்தால் கோட்டுப் பால் என்றும் நம் மலேசியத் தமிழர் பெயரிட்டழைத்தனர்.

பகுப்பு:மலேசியத் தமிழ்
வவுனியா இந்துக் கல்லூரி

**வவுனியா இந்துக் கல்லூரி** இலங்கையின் வவுனியா கோவில்குளத்தில் உள்ளது. இறம்பைக்குளம் தபால் பெட்டி சந்தியில் இருந்து உமாமகேஸ்வரன் வீதியில் சுமார் 2 கிலோ மீற்றர் தூரத்தில் உள்ள இப்பள்ளியில் சுமார் 850 மாணவர்கள் கல்வி பயில்கின்றார்கள். இங்கு க.பொ.த சாதாரண தரம் மற்றும் உயர்தரம் (கலைப்பிரிவு, வர்த்தகப்பிரிவு) வரை உள்ளது. இது ஒரு நவோதயா பாடசாலையாகும்.

பகுப்பு:வவுனியாத் தமிழ்ப் பாடசாலைகள்
மவுண்ட்பேட்டன் பிரபு

**லூயி பிரான்சிஸ் ஆல்பேர்ட் விக்டர் நிக்கலாஸ் ஜார்ஜ் மவுண்ட்பேட்டன்** (*Louis Francis Albert Victor Nicholas George Mountbatten*, ஜூன் 25, 1900 - ஆகஸ்ட் 27, 1979), பர்மாவின் முதலாவது கோமகன் (*Earl*) மவுண்ட்பேட்டன் என்று அழைக்கப்பட்டவர். இவர் ஆங்கிலக் கடற்படைத் தளபதியாக இருந்தவர். பிரித்தானிய இந்தியாவின் கடைசி அரசுப் பிரதிநிதியாகவும் (*Viceroy*) விடுதலை பெற்ற இந்தியாவின் முதலாவது ஆளுநராகவும் (*Governor-General*) இருந்தவர். மவுண்ட்பேட்டன் பிரபு அயர்லாந்தில் தனது விடுமுறையைக் கழிக்கும் போது ஐரிஷ் குடியரசு இராணுவத்தினர் அவர் பயணம் செய்த படகில் குண்டை வெடிக்கவைத்துக் கொன்றனர். இவருடன் மேலும் மூவர் இக்குண்டுவெடிப்பில் கொல்லப்பட்டனர்.

## இதனையும் காண்க
* இந்தியத் தலைமை ஆளுநர்கள் மற்றும் வைஸ்ராய்களின் பட்டியல்

## மேற்கோள்கள்


## வெளி இணைப்புகள்
* லூயி மவுண்ட்பேட்டனின் தபால்தலை
* mountbattenofburma.com 
* மவுண்ட்பேட்டன் கொலை

பகுப்பு:பிரித்தானிய அரசியல்வாதிகள்
பகுப்பு:1900 பிறப்புகள்
பகுப்பு:1979 இறப்புகள்
பகுப்பு:பிரித்தானியாவில் கொலை செய்யப்பட்ட அரசியல்வாதிகள்
பகுப்பு:இந்திய வைசிராய்கள்
1896

**1896**  (**[[ரோம எண்ணுருக்கள்|MDCCCXCVI]]**) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டாகும், (அல்லது ஜூலியன் நாட்காட்டியில் திங்கட்கிழமையில் ஆரம்பமான ஒரு நெட்டாண்டு ஆகும்).

## நிகழ்வுகள்
* சனவரி 1 - இலங்கையின் வடபிராந்தியத்திற்கு அரசுப் பிரதிநிதியாக இருந்த வில்லியம் துவைனம் என்பவருக்கு சேர் பட்டம் வழங்கப்பட்டது.
* சனவரி 4 - யூட்டா ஐக்கிய அமெரிக்காவின் 45வது மாநிலமாக ஏற்றுக் கொள்ளப்பட்டது.
* சனவரி 5 - வில்லெம் ரோண்ட்கன் என்பவர் எக்சு-கதிர்களைக் கண்டுபிடித்துள்ளதாக ஆஸ்திரியப் பத்திரிகை ஒன்று செய்தி வெளியிட்டது.
* சனவரி 12 - எச். எல். சிமித் என்பவர் எக்சு-கதிர் நிழல்படத்தை வெளியிட்டார்.
* சனவரி 18 - எக்சு-கதிர் இயந்திரம் முதற்தடவையாகக் காட்சிப்படுத்தப்பட்டது.
* மார்ச் - இலங்கையில் புகையிலைத் தொழிலாளர் அதிக சம்பளம் கேட்டு வேலை நிறுத்தத்தில் குதித்தனர்.
* ஏப்ரல் 6 - முதலாவது ஒலிம்பிக் விளையாட்டுக்கள் ஆரம்பமாயின.
* சூன் 12 - ஜே. டி. ஹர்ண் துடுப்பாட்டத்தில் முதற்தடவையாக 100 விக்கெட்டுகளைப் பெற்று சாதனை படைத்தார். 1931 இல் இது சார்லி பார்க்கர் என்பவரினால் சமப்படுத்தப்பட்டது.
* சூன் 15 - சப்பானில் சான்ரிக்கு என்ற இடத்தில் நிலநடுக்கம், ஆழிப்பேரலை ஏற்பட்டதில் 27,000 பேர் கொல்லப்பட்டனர்.
* சூன் 27 - ஜப்பான், சன்ரிக்கு என்னுமிடத்தில் நிலநடுக்கம் மற்றும் ஆழிப்பேரலை காரணமாக 27,000 பேர் கொல்லப்பட்டனர்.
* சூலை 2 - கீரிமலை சிவன் கோயில் குடமுழுக்கு இடம்பெற்றது.
* சூலை 7 - பிரான்ஸ் நாட்டைச் சேர்ந்த லூமியேர சகோதரர்கள் மும்பையில் இந்தியாவிலேயே முதன்முறையாக ஆறு திரைப்படங்களை திரையிட்டனர்.
* ஆகத்து 27 - ஆங்கிலேயர்களுக்கும் சன்சிபாருக்கும் இடையில் இடம்பெற்ற போர் உலகின் மிககுறைந்த நேரத்தில் (9:02 - 9:40) நிகழ்ந்து முடிந்த போராகும்.

## பிறப்புகள்
* பெப்ரவரி 29 - மொரார்ஜி தேசாய், இந்திய அர்சியல்வாது (இ. 1995)
* சூன் 5 - காயிதே மில்லத், இந்திய அரசியல்வாதி (இ. 1972)
* சூலை 16 - திறிகுவே இலீ, ஐநா செயலர் (இ. 1968)
* செப்டம்பர் 1 - பக்திவேதாந்த சுவாமி பிரபுபாதா, அரே கிருஷ்ணா இயக்க நிறுவனர் (இ. 1977)
* செப்டம்பர் 24 - எப். ஸ்காட் பிட்ஸ்ஜெரால்ட், அமெரிக்க எழுத்தாளர் (இ. 1940)
* அக்டோபர் 12 - எயுஜேனியோ மொண்டாலே, இலக்கியத்திற்கான நோபல் பரிசு பெற்ற இத்தாலியர் (இ. 1981)

## இறப்புகள்
*  பெப்ரவரி 20 - ஆணல்ட் சதாசிவம்பிள்ளை
* அக்டோபர் 11 - ஆன்டன் புரூக்னர், ஆத்திரிய இசையமைப்பாளர் (பி. 1824)
* டிசம்பர் 10 - ஆல்பிரட் நோபல், சுவிடிய கண்டுபிடிப்பாளர் (பி. 1833)
* டிசம்பர் 30 - ஒசே ரிசால், பிலிப்பைன்சின் தேசிய வீரர் (பி. 1861)

## 1896 நாட்காட்டி

*
சான்சிபார்

**சான்சிபார்** (*Zanzibar*; ) என்பது தான்சானியாவின் ஓர் தன்னாட்சிப் பகுதி ஆகும். இது இந்தியப் பெருங்கடலில் தான்சானியாவின் கிழக்குக் கரையில் இருந்து 25-50 கி.மீ. தொலைவில் உள்ள சான்சிபார் தீவுக்கூட்டத்தைக் குறிக்கும். இது இரண்டு பெரிய தீவுகளான *[[உங்குஜா தீவு|உங்குஜா]]*, *பெம்பாத் தீவு* ஆகியவற்றையும் வேறு பல சிறிய தீவுக் கூட்டங்களையும் கொண்டுள்ளது. உங்குஜா தீவே பெரும்பாலும் சன்சிபார் என்று அழைக்கப்படுகிறது. சான்சிபாரின் தலைநகரம் 'சான்சிபார் நகரம்' உங்குஜா தீவில் அமைந்துள்ளது. இதன் வரலாற்று மையம் இச்ட்டோன் நகரம் ஓர் உலகப் பாரம்பரியக் களமாக அங்கீகரிக்கப்பட்டுள்ளது.

இத்தீவுகள் முன்னர் *சன்சிபார்* என்ற தனிநாடாக இருந்தது. 1963 திசம்பர் 10 இல் இது ஐக்கிய இராச்சியத்திடம் இருந்து விடுதலை பெற்று சுல்தானின் கீழ் முடியாட்சி ஆனது. ஆனாலும் 1964 சனவரி 12 இல் மன்னராட்சி கலைக்கப்பட்டு 1964 ஏப்ரல் 26 இல் தங்கனீக்காவுடன் இணைக்கப்பட்டு இரண்டும் தன்சானியா என்றழைக்கப்பட்டன. எனினும் இது தன்சானியாவின் மத்திய ஆட்சியின் கீழ் முழுமையான சுதந்திரம் உள்ள ஒரு மாநிலமாக உள்ளது.

சான்சிபாரின் முக்கிய தொழிற்துறைகள் மசாலாப் பொருள்கள், ராஃபியா பனை, சுற்றுலா ஆகியனவாகும். குறிப்பாக இத்தீவுகளில் கிராம்பு, சாதிக்காய், இலவங்கப்பட்டை, மிளகு போன்றவை பயிரிடப்படுகின்றன. இதன் காரணமாக, சான்சிபார் தீவுகள் உள்ளுரில் "நறுமணத் தீவுகள்" (*Spice Islands*) எனவும் அழைக்கப்படுகின்றன. சுற்றுலாத்துறை மிக அண்மையிலேயே இங்கு பிரபலமாகத் தொடங்கியது. சுற்றுலாப் பயணிகளின் எண்ணிக்கை 1985 இல் 19,000 ஆக இருந்து, 2016 இல் 376,000 ஆக அதிகரித்தது. இத்தீவுகளுக்கு ஐந்து துறைமுகங்கள் வழியாக செல்ல முடியும். இங்கு அமானி கருமே பன்னாட்டு வானூர்தி நிலையமும் இங்குள்ளது.

சான்சிபாரின் கடல் சுற்றுச்சூழல் அமைப்பு மீன் பிடித்தல், மற்றும் பாசி வளர்ப்புக்கான பொருளாதாரத்தின் ஒரு முக்கிய பகுதியாகும், அத்துடன் இந்தியப் பெருங்கடலின் மீன் வளத்தின் மீன் நாற்றங்கால்களாக செயல்படும் முக்கியமான கடல் சுற்றுச்சூழல் அமைப்புகளை இது கொண்டுள்ளது. மேலும், இதன் நில சுற்றுச்சூழல் அமைப்பு அழிந்துபோன சான்சிபார் சிவப்பு கோலோபசு, மற்றும் அழிந்துபோன அல்லது அரிதான சான்சிபார் சிறுத்தை ஆகியவற்றின் வாழ்விடமும் ஆகும் சுற்றுலாத் துறை மற்றும் மீன்பிடித்தல் மீதான அழுத்தம் காரணமாகவும், பருவநிலை மாற்றத்தால் ஏற்படும் கடல் மட்ட உயர்வு போன்ற பாரிய அச்சுறுத்தல்களாலும் இப்பகுதி முழுவதும் சுற்றுச்சூழல் அழிவுகளை எதிர்நோக்குகின்றன.

## முக்கிய நபர்கள்
* அப்துல்ரசாக் குர்னா, 2021 இற்கான இலக்கியத்துக்கான நோபல் பரிசு பெற்றவர் சான்சிபாரில் பிறந்தவர்.

## மேற்கோள்கள்

## வெளி இணைப்புகள்

* Current and forecast weather for Zanzibar
* Government of Zanzibar
* President's office
*சன்சிபாரின் வரலாறும் இடங்களும் 
*சன்சிபார் அரசு 

பகுப்பு:தான்சானியா
பிராச் மொழி

**பிராச் மொழி** (*Braj Bhasha*) என்பது ஒரு இந்திய-ஆரிய மொழியாகும். இது **டைஹாத்தி ஸாபான்** போன்ற பெயர்களாலும் அழைக்கப்படுகின்றது. மத்திய இந்தியாவைச் சேர்ந்த இம் மொழி, இந்தி மொழிக்கு நெருக்கமானதாகும். இந்தி மொழி, பிராச் மொழியின் கிளைமொழியாகவே கொள்ளப்படுவதும் உண்டு. 19-ஆம் நூற்றாண்டுக்கு முன் இதுவே இலக்கிய மொழியாக இருந்ததாகச் சொல்லப்படுகிறது. பிரஜ் மொழி பேசப்படும் பகுதிகளை விரஜபூமி என்பர். இம்மொழி  சுமார் 42,000 மக்களால் பேசப்படுகிறது. மகாபாரதக் கதையின் படி அக்காலத்தில் இது ஒரு நாடாக இருந்தது. 

இன்று பிராஜ் பாஷா, மதுரா, பிருந்தாவனம், ஆக்ரா, பிரோசாபாத், ஹத்ராஸ், ஏட்டா, அலிகர், பரேலி, புலந்த்சாகர், பரத்பூர், தோல்பூர் ஆகிய  விரஜபூமி பகுதிகளில் புழங்கிவருகிறது. மத்திய காலப் பகுதியில் பெரும்பாலான இந்தி இலக்கியம் இப்பகுதியிலேயே உருவானது. தற்காலத்தில், இந்தியின் இன்னொரு கிளைமொழியான கரிபோலி இதன் இடத்தைப் பிடித்துக் கொண்டது. சூர்தாசர் இம்மொழியில் பல பக்தி கவிதை நூல்களை இயற்றியுள்ளார்.

## இவற்றையும் பார்க்கவும்
* இந்தோ-ஆரிய மொழிகள்

## வெளியிணைப்புகள்

* எத்னொலோக்கில் பிராஜ் மொழி

பகுப்பு:இந்திய-ஆரிய மொழிகள்
பகுப்பு:இந்திய மொழிகள்
பகுப்பு:மொழி வகைகள் மற்றும் பாணிகள்
கரிபோலி

**கரிபோலி** ஒரு இந்திய-ஆரிய மொழியாகும். இது **கடிபோலி** எனவும் அழைக்கப்படுவதுண்டு. இதுவே ஹிந்தியின் அதிகாரபூர்வமான கிளைமொழியாகும். மேற்கு உத்தரப் பிரதேசம், டெல்லி ஆகிய பகுதிகளுக்குச் சொந்தமான இம்மொழி, உருது மொழியின் கிளை மொழியும் கூட. கரிபோலியின் தாயகமான மேற்கு உத்தரப் பிரதேசத்தில், 18 ஆம் நூற்றாண்டுக்கு முன், நாட்டுப்புற, பாமரத்தனமான மொழியே வழங்கிவந்தது. எனினும் இதன் மேற்கிலும், கிழக்கிலும் முறையே டெல்லியிலும், லக்னோவிலும் அதிகாரவர்க்க முஸ்லிம் பண்பாடு நிலவியது. இவர்கள் பாரசீக, துருக்கிய மற்றும் அரபி மொழிகளிலிருந்து பெருமளவுக்குக் கடன்பட்ட ஒரு இலக்கியத்தை ஆதரித்து வந்தனர். இந்தப் பண்பாட்டுக் கலப்புக்கு உட்பட்டே ஹிந்தியின் கரிபோலி கிளைமொழி வளர்ச்சியடைந்தது. 

டெல்லியைச் சுற்றியிருந்த பகுதிகள் நீண்ட காலமாகவே வட இந்தியாவின் அதிகார மையமாகத் திகழ்ந்ததால், இயல்பாகவே அப்பகுதிக்குரிய கிளை மொழியான கரிபோலி, நகர்சார் மொழியாகவும், ஹிந்தியின் ஏனைய கிளை மொழிகளிலும் உயர்வானதாகவும் கருதப்படும் நிலை உருவானது. இப்போக்கு 19 ஆம் நூற்றாண்டில் படிப்படியாக உரம் பெற்றுவந்தது. இதற்கு முன் இலக்கியத்துக்குரிய மொழிகளாக இருந்த ஆவாதி, பிராஜ் பாஷா என்பன முக்கியத்துவம் இழந்தன.

## விடுதலைக்குப் பின்
இந்திய விடுதலைக்குப் பின், ஹிந்தியின் கரிபோலி கிளைமொழி, தெற்கு மற்றும் வட இந்தியப் பகுதிகளிலிருந்து எழுந்த எதிர்ப்புகளுக்கு மத்தியில், மைய அரசின் செயற்பாட்டுக்குரிய மொழியாக ஏற்றுக்கொள்ளப்பட்டது. 

### சமஸ்கிருதவயமாக்கம்
1950 இல் இந்தியின் கரிபோலி கிளைமொழி மைய அரசின் அலுவல் மொழியாக அறிவிக்கப்பட்டபின், அரச ஊக்குவிப்பின் கீழ், அதில் பெரும் மாற்றங்கள் செய்யப்பட்டன. இதில் முக்கியமானது ஹிந்தியின் சமஸ்கிருதவயமாக்கம் ஆகும். இதன் கீழ் ஏராளமான சமஸ்கிருத மொழிச் சொற்கள் கரிபோலியில் அறிமுகப்படுத்தப்பட்டன. 

## இவற்றையும் பார்க்கவும்
* இந்தோ-ஆரிய மொழிகள்

பகுப்பு:இந்திய-ஆரிய மொழிகள்
பகுப்பு:மொழி வகைகள் மற்றும் பாணிகள்
மல்தோவா

**மல்தோவா குடியரசு** (*Republica Moldova*) கிழக்கு ஐரோப்பாவில் நாடுகளால் சூழப்பட்ட ஒரு நாடாகும். இதன் மேற்கே ருமேனியாவும், வடக்கு, கிழக்கு மற்றும் தெற்குப் பகுதிகளில் உக்ரேனும் அமைந்துள்ளன. 1812இல் இது உருசியப்ப் பேரரசுடன் இணைக்கப்பட்டு, உருசியாவின் வீழ்ச்சியின் பின்னர் 1918இல் ருமேனியாவுடன் இணைக்கப்பட்டது. 1940 இல் சோவியத் ஆக்கிரமிப்பு மற்றும் இரண்டாம் உலகப் போர் ஆகியவற்றின் பின்னர் இது சோவியத் ஒன்றியத்தின் கீழ் மல்தோவிய சோவியத் சோசலிசக் குடியரசு ஆகியது. பனிப்போர் முடிவில் சோவியத் ஒன்றியம் கலைக்கப்பட்டபோது ஆகஸ்ட் 27, 1991 இல் இந்நாடு முழுமையாக விடுதலை பெற்றது.

மல்தோவா ஒரு நாடாளுமன்ற சனநாயக நாடாகும். நாட்டின் தலைவராக சனாதிபதியும் அரசுத் தலைவராக தலைமை அமைச்சரும் உள்ளனர். விடுதலை பெற்ற நாளிலிருந்து மல்தோவா ஒரு நடுநிலை நாடாக விளங்கி வருகிறது.

## வெளி இணைப்புகள்
* [அரச இணையத்தளம்](http://e-gov.moldova.md/moldova(en).nsf) 
* நாடாளுமன்ற இணையத்தளம் 
* அமெரிக்க தூதராலய இணையத்தளம்
* சிஐஏ தரவுகள் 
* மல்தோவா ஆர்ட் கலரி 

பகுப்பு:ஐரோப்பிய நாடுகள்
பகுப்பு:முன்னாள் சோவியத் ஒன்றிய நாடுகள்

பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
1891

**1891**  (**[[ரோம எண்ணுருக்கள்|MDCCCXCI]]**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி யாழ்ப்பாணத்தில் பனம்பொருள் உற்பத்தி நிலையம் அமைக்கப்பட்டது.
* மார்ச் 17 - பிரித்தானியாவின் நீராவிக்கப்பல் *எஸ்எஸ் யூட்டோப்பியா* தாண்டதில் 574 பேர் கொல்லப்பட்டனர். 
* ஏப்ரல் 1 - சிக்காகோவில் றிக்லி கம்பனி (*Wrigley Company*) ஆரம்பிக்கப்பட்டது.
* மே 1 - பிரான்சில் தொழிலாளர்களின் ஆர்ப்பாட்ட ஊர்வாலத்தின்போது படையினர் சுட்டதில் 9 பேர் கொல்லப்பட்டு 30 பேர் காயமுற்றனர்.
* அக்டோபர் 27 - ஜப்பானில் 8.0 நிலநடுக்கம் ஏற்பட்டதில் 7,000 பேருக்கு மேல் கொலப்பட்டனர்.
* டிசம்பர் - யாழ்ப்பாணத்தில் சுண்டிக்குளி செமினறி சென். ஜோன்ஸ் கல்லூரியாக மாற்றப்பட்ட்ட்ட்து.
* டிசம்பர் 29 - தோமஸ் அல்வா எடிசன் வானொலியைக் கண்டுபிடித்தார்.

## பிறப்புகள்
* ஏப்ரல் 14 - அம்பேத்கர், இந்திய அரசியல் தலைவர் (இ. 1956)
* ஏப்ரல் 29 - பாரதிதாசன், கவிஞர்
* அக்டோபர் 12 - எஸ். வையாபுரிப்பிள்ளை, தமிழறிஞர், பதிப்பாளர் (இ. 1956)

## இறப்புகள்
* ஆகஸ்ட் 28 - கால்டுவெல்

## 1891 நாட்காட்டி

பகுப்பு:1891
1907

**1907**  (**[[ரோம எண்ணுருக்கள்|MCMVII]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 6 - ரோமில் மரியா மொண்டெசோரி தொழிலாளர்களின் பிள்ளைகளுக்கான பாடசாலையை ஆரம்பித்தார்.
* ஜனவரி 14 - ஜமெய்க்காவில் நிலநடுக்கம் ஏற்பட்டதில் 1,000 பேர் வரை கொல்லப்பட்டனர்..
* ஆகத்து 1-9 - பேடன் பவல் முதலாவது சாரணர் இயக்கத்தை நடத்தினார்.
* ஆகத்து 29 - கியூபெக் பாலம் அமைக்கப்படும்போது இடிந்து வீழ்ந்ததில் 75 தொழிலாளர்கள் கொல்லப்பட்டனர்.
* டிசம்பர் 6 - மேற்கு வேர்ஜீனியாவில் நிலக்கரிச் சுரங்க வெடி விபத்தில் 362 தொழிலாளர்கள் கொல்லப்பட்டனர்.
* டிசம்பர் 19 - பென்சிவேனியாவில் நிலக்கரிச் சுரங்கத்தில் இடம்பெற்ற குண்டுவெடிப்பில் 239 பேர் கொல்லப்பட்டனர்.

## பிறப்புகள்
* ஆகத்து 21 - ப. ஜீவானந்தம்
* செய்குத்தம்பி பாவலர்
* ம. பொ. சிவஞானம்

## இறப்புகள்
* பெப்ரவரி 20 - ஹென்றி முவாசான்

## நோபல் பரிசுகள்
* இயற்பியல் - ஆல்பேர்ட் மைக்கேல்சன்
* வேதியியல் - எடுவார்ட் பூஷ்னர் (*Eduard Buchner*)
* மருத்துவம் - சார்ல்ஸ் லாவெரென் (*Charles Louis Alphonse Laveran*)
* இலக்கியம் - ரூட்யார்ட் கிப்ளிங் (*Rudyard Kipling*)
* அமைதி - ஏர்னெஸ்டோ மொனெட்டா (*Ernesto Teodoro Moneta*), லூயி றெனோ (*Louis Renault*)

## 1907 நாட்காட்டி

*
கியூபெக் பாலம்

**கியூபெக் பாலம்** (பிரெஞ்சு: *Pont de Québec*, ஆங்கிலம்: *Quebec Bridge*) கனடாவில் கியூபெக் மாநிலத்தில் சென் லோரன்ஸ் ஆற்றிற்குக் குறுக்கே கட்டப்பட்டுள்ளது. இது கியூபெக் நகரின் மேற்கேயும் லேவி நகரிற்கும் இடையில் அமைந்துள்ளது.

இதன் மொத்த நீளம் 987 மீட்டர்களும் அகலம் 29 மீ, உயரம் 104 மீ ஆகும்.

## வரலாறு
1904ம் ஆண்டில் ஆரம்பிக்கப்பட்ட பாலத்தின் கட்டுமனப் பணிகள் 1907 நடுப்பகுதியில் ஏறத்தாழ முடிவடையும் நிலையை எட்டியது. எனினும் ஆகஸ்ட் 29, 1907 மாலையில் இதன் தெற்குப் பகுதியும் மத்தியின் ஒரு பகுதியும் சென் லோரன்ஸ் ஆற்றில் இடிந்து வீழ்ந்தது. இவ்விபத்தில் 86 தொழிலாளர்களில் 75 பேர் உயிரிழந்தனர். ஏனையோர் படுகாயமடைந்தனர்.

இதன் பின்னர் இரண்டாம் பாலம் அமைக்கும் பணிகள் ஆரம்பித்தன. செப்டம்பர் 11, 1916 இல் இடம்பெற்ற இன்னுமொரு விபாத்தில் 11 தொழிலாளர்கள் உயிரிழந்தனர்.

முடிவில் ஆகஸ்ட் 1919 இல் மொத்தம் $25 மில்லியன் செலவில் இப்பாலம் கட்டி முடிக்கப்பட்டது. டிசம்பர் 3 1919 இல் தொடருந்து சேவைக்காக இப்பாலம் திறக்கப்பட்டது.

## வெளி இணைப்புகள்
* காலக்கோடு (பிரெஞ்சு மொழியில்)

பகுப்பு:பாலங்கள்
பகுப்பு:கனடா
1845

**1845**  (**[[ரோம எண்ணுருக்கள்|MDCCCXLV]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* மார்ச் 17 - ரப்பர் பட்டை (*rubber band*) இங்கிலாந்தில் கண்டுபிடிக்கப்பட்டது.
* ஆகஸ்ட் 28 - சயன்டிஃபிக் அமெரிக்கன் இதழ் வெளியானது.
* டிசம்பர் 22–டிசம்பர் 23 - பஞ்சாபில் ஃபெரோசிஷா என்ற இடத்தில் இடம்பெற்ற போரில் பிரித்தானியப் படைகள் சீக்கியர்களைத் தோற்கடித்தனர்.

## பிறப்புகள்

## இறப்புகள்
* இன்னாசித்தம்பிப் புலவர், யாழ்ப்பாணக் கத்தோலிக்கப் புலவர்
* பெப்ரவரி - சரவணமுத்துப் புலவர், யாழ்ப்பாணப் புலவர்.
* மே 20 - பண்டிதர் அயோத்திதாசர்
* ஜூன் 8 - ஆன்ட்ரூ ஜாக்சன்

## 1845 நாட்காட்டி

## மேற்கோள்கள்

*
சயன்டிஃபிக் அமெரிக்கன்

**சயன்டிஃபிக் அமெரிக்கன்** (*Scientific American*) ஐக்கிய அமெரிக்காவில் இருந்து ஆகஸ்ட் 28, 1845 இல் இருந்து வெளிவரும் ஓர் ஆங்கில மாத இதழாகும். அமெரிக்காவிலிருந்து தொடர்ந்து வெளிவந்து கொண்டிருக்கும் மிகப்பழைய இதழும் இதுவே. இது முதலில் வாராந்த இதழாக வெளியிடப்பட்டது தற்போது மாதாந்த இதழாக வெளிவருகிறது. அறிவியலின் பல துறைகளிலும் நிகழும் நிகழ்வுகளை மக்களின் பல மட்டங்களில் உள்ளவர்களுக்கும் ஏற்ற விதத்தில் கட்டுரைகளை இவ்விதழ் வெளியிட்டு வருகிறது.

*சயன்டிஃபிக் அமெரிக்கன்* இதழ் அமெரிக்காவில் மட்டும் (டிசம்பர் 2005 இல்) மாதாந்தம் கிட்டத்தட்ட 55,000 பிரதிகளும் அனைத்துலக ரீதியாக 90,000 பிரதிகளும் விற்பனையாகிறது.

## மேற்கோள்கள்

## வெளி இணைப்புகள்
* இணையத்தில் சயன்டிஃபிக் அமெரிக்கன்
* இணையத்தில் பழைய இதழ்கள் (1993 இலிருந்து) (இலவசமல்ல)
* இணையத்தில் பழைய இதழ்கள் 1846 இலிருந்து 1869 வரை

பகுப்பு:துறைசார் இதழ்கள்
பகுப்பு:அறிவியல் ஆய்விதழ்கள்
பகுப்பு:ஆங்கில அறிவியல் ஆய்விதழ்கள்
பகுப்பு:ஆங்கில அறிவியல் தொழில்நுட்ப இதழ்கள்
சூறாவளி கத்ரீனா

**சூறாவளி கத்ரீனா** (*Hurricane Katrina*) என்பது ஐக்கிய அமெரிக்காவின் வரலாற்றில் மிகவும் மோசமான விளைவுகளைத் தந்த ஒரு சூறாவளியாகும். இதுவே அட்லாண்டிக் மாகடலில் பதிவாகிய மிகவும் வலிமையான சூறாவளிகளில் ஆறாவதாகும். கட்ரீனா ஆகஸ்ட் 23, 2005 இல் உருவாகி, அமெரிக்க வளைகுடாக் கரையோரப் பகுதியின் வடமத்திய பகுதிகள் அனைத்தையும் மோசமாகப் பாதித்தது. மிகவும் மோசமான பாதிப்பு லூசியானாவில் நியூ ஓர்லியன்ஸ் பகுதியில் ஏற்பட்டது. இச்சூறாவளி மிசிசிப்பியின் முழு கரையோரப் பகுதிகளிலும் பலத்த சேதத்தை உண்டுபண்ணியது.

ஆகஸ்ட் 23, 2005 இல் பஹாமாசில் ஆரம்பமாகிய கட்ரீனா தெற்கு புளோரிடாவைத் தாண்டிய போது இதன் தாக்கம் அதிகமாகத் தெரியவில்லை. ஆனாலும் சில உயிரிழப்புகளும் வெள்ளப்பெருக்கும் ஏற்பட்டன. பின்னர் அது மெக்சிகோ வளைகுடாவைத் தாண்டியபோது அதன் தாக்கம் மிக அதிகமாக இருந்தது. ஆகஸ்ட் 29 இல் லூசியானாவில் நிலைகொண்டபோது அங்கு நிலச்சரிவுகள் ஏற்பட்டன.

குறைந்தது 1,836 பேர் மொத்தமாக இச்சூறாவளியின் பாதிப்பால் உயிரிழந்தனர். அமெரிக்க வரலாற்றில் 1928ம் ஆண்டில் இடம்பெற்ற சூறாவளிக்கு அடுத்தபடியாக இதுவே மிகவும் பாதிப்பை ஏற்படுத்திய சூறாவளியாகும். $81.2 பில்லியன் கணக்கில் சேதங்கள் மதிப்பீடு செய்யப்பட்டன.

[thumb|left|350px|சூறாவளி கத்ரீனா காரணமாக [நியூ ஓர்லென்ஸ் நகரில் ஏற்பட்ட வெள்ளம். இப்படிமத்தில் நியூ ஓர்லென்ஸின் முக்கிய ஐ-10 நெடுஞ்சாலை முழுவதும் நீரடியில் இருக்கிறது.]]

## மேற்கோள்கள்

## வெளி இணைப்புகள்
* லெவீஸ்.ஓர்க்
* கட்ரீனா சூறாவளி

பகுப்பு:அமெரிக்காவில் ஏற்பட்ட புயல்கள்
பகுப்பு:வெப்ப மண்டலச் சூறாவளிகள்
அனைத்துலக காணாமற்போனோர் நாள்

**அனைத்துலக காணாமற்போனோர் நாள்** (*International Day of the Disappeared*) ஆகஸ்ட் 30 ஆம் நாளன்று உலகெங்கும் அனுசரிக்கப்பட்டு வருகிறது. உலகின் பல நாடுகளிலும் காவற்துறையினராலோ அல்லது பாதுகாப்புப் படையினராலோ பல்வேறு காரணங்களுக்காகவும் கைது செய்யப்பட்டு காணாமற்போவோர் குறித்த ஒரு விழிப்புணர்வை ஏற்படுத்தும் முகமாக இந்நாள் தேர்ந்தெடுக்கப்பட்டது. கொஸ்டா ரிக்காவில் 1981 இல் தொடங்கப்பட்ட *கைதாகிக் காணாமற்போவோரின் உறவினர்களின் கூட்டமைப்பு* (Federation of Associations for Relatives of the Detained-Disappeared, FEDEFAM) என்ற அரசு சார்பற்ற அமைப்பினால் இலத்தீன் அமெரிக்காவில் இரகசியமான முறையில் கைது செய்யப்படலை எதிர்த்து இக்கோரிக்கை முதன் முதலில் விடுக்கப்பட்டது.

அனைத்துலக மனித உரிமை அமைப்புகள் குறிப்பாக அனைத்துலக மன்னிப்புச் சபை, மனித உரிமைகளுக்கான ஐக்கிய நாடுகள் அமைப்பு, செஞ்சிலுவைச் சங்கம் ஆகியன இந்த இரகசியக் கைதுகளுக்கு எதிராக அதிக அக்கறை எடுத்துச் செயற்படுகின்றன. "அனைத்துலக காணாமற்போனோர் நாள்" இந்த அமைப்புகளின் சேவை குறித்து பொதுமக்களுக்கு விளக்கவும் அவர்களுக்கு இது குறித்து விழிப்புணர்வை ஏற்படுத்தவும் நிதி மற்றும் தன்னார்வலர்களை சேர்ப்பதற்கும் உதவுகிறது.

## வெளி இணைப்புகள்

* மனித உரிமைகளுக்கான ஐக்கிய நாடுகள் அமைப்பு – காணாமற்போவோர் 
* காணாமற்போவோரின் பாதுகாப்பு குறித்த பிரகடனம் 
* காணாமற்போனோர் குறித்த பன்னாட்டு கமிஷன் 
* காணாமாற்போனோர் – செஞ்சிலுவைச் சங்கத்தின் முன்னெடுப்பு
* FEDEFAM – Fighting Against Forced Disappearances in Latin America
* பன்னாட்டு மன்னிப்பு அவை - காணாமற்போனோர் பற்றிய ஆவணங்கள்
* இலங்கையில் காணாமற்போவோர் குறித்து பன்னாட்டு மன்னிப்பு அவையின் அறிக்கை 

## மேற்கோள்கள்

பகுப்பு:ஆகத்து சிறப்பு நாட்கள்
பகுப்பு:மனித உரிமைகள்
1918

**1918** (**[[ரோம எண்ணுருக்கள்|MCMXVIII]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 25 - உக்ரேன் மக்கள் போல்ஷெவிக் ரஷ்யாவிடம் இருந்து விடுதலையை அறிவித்தனர்.
* ஜனவரி 27 - பின்லாந்தில் உள்நாட்டுப் போர் ஆரம்பமானது.
* பெப்ரவரி 1 - ரஷ்யா ஜூலியன் நாட்காட்டியில் இருந்து கிரிகோரியன் நாட்காட்டிக்கு மாறியது.
* பெப்ரவரி 15 - யாழ்ப்பாணத்தில் வீடுகள் மற்றும் காணிகளுக்கு ஆண்டுக்கு 5 வீத வரி (போலீஸ் வரி) அறிமுகப்படுத்தப்பட்டது.
* பெப்ரவரி 16 - லித்துவேனியா ரஷ்யாவிடம் இருந்து விடுதலையை அறிவித்தது.
* பெப்ரவரி 24 - 7 நூற்றாண்டுகளின் வெளிநாட்டு ஆட்சியின் பின்னர் எஸ்தோனியா விடுதலையை அறிவித்தது. ஆனாலும் அடுத்த நாளே இது ஜேர்மனியினால் பிடிக்கப்பட்டது.
* மார்ச் 12 சோவியத் ரஷ்யா தனது தலைநகரை மாஸ்கோவிற்கு மாற்றியது.
* ஏப்ரல் - இலங்கையில் The Ceylon Safety Matches Manufacturing Company ஆரம்பிக்கப்பட்டது.
* ஜூலை 17 - ரஷ்யாவின் கடசி மன்னன் இரண்டாம் நிக்கலாஸ் மற்றும் அவரது அனைத்து குடும்பத்தினரும் போல்ஷெவிக் கட்சியின் உத்தரவின் பேரில் சுட்டுக் கொல்லப்பட்டனர்.
* ஆகஸ்ட் 30 - விளாடிமிர் லெனின் ஃபான்யா கப்லான் என்பவனால் சுடப்பட்டுப் படுகாயம் அடைந்தார்.
* செப்டம்பர் - யாழ்ப்பாணக் குடாநாடு முழுவதும் பம்பாய்க் காய்ச்சல் எனப்படும் உயிர்க்கொல்லி நச்சுக் காய்ச்சல் பரவியதில் பலர் இறந்தனர்.
* அக்டோபர் 15 - சிர்டி சாயி பாபா மகா சமாதி அடைந்தார்.
* அக்டோபர் 25 - அலாஸ்காவில் *பிரின்சஸ் சோஃபியா* என்ற கப்பல் தாண்டதில் 353 பேர் கொல்லப்பட்டனர்.
* நவம்பர் 10 - யாழ்ப்பாணம், சுன்னாகம், பருத்தித்துறை ஆகிய நகரங்களில் இடம்பெற்ற உள்ளூர்க் கலவரங்களில் பல கடைகள் சூறையாடப்பட்டன.
* நவம்பர் 17 - யாழ்ப்பாணத்தில் சூறாவளி மற்றும் வெள்ளம் காரணமாக பலத்த சேதம் ஏற்பட்டது. நூற்றுக்கணக்கானோர் வீடுகளை இழந்தனர். நிவாரண நிதியம் அமைக்கப்பட்டது.

## பிறப்புகள்
* மார்ச் 14 - கே. வி. மகாதேவன், இசையமைப்பாளர் (இ. 2001), 
* மே 13 - தஞ்சாவூர் பாலசரஸ்வதி
* ஜூலை 18 - நெல்சன் மண்டேலா
* நவம்பர் 5 - வித்துவான் க. வேந்தனார், ஈழத்துத் தமிழறிஞர் (இ. 1966)
* டிசம்பர் 11 - அலெக்சாண்டர் சோல்செனிட்சின், நோபல் பரிசு பெற்ற ரஷ்ய எழுத்தாளர் (இ. 2008)
* டிசம்பர் 14 - பி. கே. எஸ். அய்யங்கார், யோகா ஆசிரியர் (இ. 2014)

## இறப்புகள்
## நோபல் பரிசுகள்
* இயற்பியல் - மாக்ஸ் பிளாங்க் (*Max Karl Ernst Ludwig Planck*)
* வேதியியல் - ஃபிரிட்ஸ் ஹேபர் (*Fritz Haber*)
* மருத்துவம் - வழங்கப்படவில்லை
* இலக்கியம் - வழங்கப்படவில்லை
* அமைதி - வழங்கப்படவில்லை

## 1918 நாட்காட்டி

*
நளினகாந்தி

**நளினகாந்தி** இராகம் கருநாடக இசையில் பயன்படும் இராகங்களில் ஒன்றாகும். இது 27 ஆவது மேளகர்த்தா இராகமாகிய, "பாண" என்றழைக்கப்படும் 5வது சக்கரத்தின் 3 ஆவது மேளமாகிய சரசாங்கி இராகத்தின் ஜன்னிய இராகம் ஆகும். 

## இலக்கணம்

* இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம்,  காகலி நிஷாதம் (நி3)  ஆகிய சுரங்கள் வருகின்றன.

## உருப்படிகள்
# கிருதி	: *"மனவியானகிஞ்சரா"*		- ஆதி	- தியாகராஜர்.

## நளினகாந்தி இராகத்தில் அமைந்த திரையிசைப் பாடல்கள்
# *எந்தன் நெஞ்சில் நீங்காத தென்றல் நீ தானா* 

## உசாத்துணை
* Raga Nalinakanthi
* Raga Nalinakanthi Part 1 

## வெளியிணைப்புகள்
* டி. எம். கிருஷ்ணாவின் வாய்ப்பாட்டுக் காணொலி

பகுப்பு:சரசாங்கியின் ஜன்னிய இராகங்கள்
வல்லவ சக்தி பிள்ளையார் கோயில்

திருகோணமலை **வல்லவசக்தி பிள்ளையார் கோயில்** திருகோணமலை நகரப்பகுதியில் மனையாவளியில் உள்ளது. இவ்வாலயத்தில் ஓமகுண்டத்தில் வேப்பம் இலை, வேப்பமரக்கட்டை வைத்து ஓமம் வளர்ப்பது வழமையாகும். இவ்வாலத்தில் 3 நேரப்பூசை, காலை, மதியம், மாலை ஆகிய நேரங்களில் நடைபெறுகின்றது. அரசமரமும் வேப்பமரமும் இருக்கும் ஆலயத்தில் இருந்தால் தோஷங்கள் நீங்கும் என்ற ஐதீகம் இருப்பதால் இவ்வாலயத்தில் வழிபடுவது வழக்கமாகும். 
பகுப்பு:இலங்கையில் உள்ள பிள்ளையார் ஆலயங்கள்
பகுப்பு:திருகோணமலையில் உள்ள கோயில்கள்
உடவளவை தேசியப் பூங்கா

**உடவளவை தேசியப் பூங்கா** (*Udawalawe National Park*) இலங்கையின் தென் மாகாணத்தில் உள்ள தேசிய வனமாகும். 1972 ஆம் ஆண்டு வளவை ஆற்றின் நீரேந்துப்பகுதியை பாதுகாக்கும் நோக்கில் அமைக்கப்பட்டது. பூங்கா மொத்தம் 306 சதுரக் கிலோ மீட்டர் பரப்பளவைக் கொண்டது. பூங்கா புல் நிலங்களாலும் சிறிய தேக்குக் காடுகளாலும் ஆனது.

பூங்காவில் 400க்கும் மேற்பட்ட ஆசிய யானைகள் இருக்கின்றன. காட்டு யானைகளை இலகுவாக பார்வையிட முடியும். மேலும் இங்கு சிறுத்தைகளும் காணப்படுகின்றன. முதலை, பொன்நிற நரி, நீர் எருமை போன்றவை இங்கு காணப்படும் முக்கிய விலங்குகளாகும்.

## இவற்றையும் பார்க்க
*இலங்கையின் பாதுகாக்கப்படும் பிரதேசங்கள்

## உசாத்துணை

பகுப்பு:இலங்கையின் சுற்றுலாத் தலங்கள்
பகுப்பு:இலங்கையின் தேசியப் பூங்காக்கள்
பகுப்பு:ஊவா மாகாணத்தில் பார்வையாளர்களை ஈர்க்கும் இடங்கள்
1923

**1923**  (**[[ரோம எண்ணுருக்கள்|MCMXXIII]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* மார்ச் 2 - டைம் இதழ் முதற்தடவையாக விற்பனைக்கு வந்தது.
* மார்ச் 9 - விளாடிமிர் லெனினுக்கு மூன்றாம் தடவையாக மாரடைப்பு ஏற்பட்டது.
* ஏப்ரல் - ஐரிஷ் உள்நாட்டுப் போர் முடிவுக்கு வந்தது.
* ஜூன் 9 - பல்கேரியாவில் இடம்பெற்ற இராணுவப் புரட்சியில் பிரதமர் *அலெக்சாண்டர் ஸ்டாம்பொலீஸ்கி* பதவியில் இருந்து அகற்றப்பட்டார். இவர் ஜூன் 14இல் கொல்லப்பட்டார்.
* ஜூன் 18 - எட்னா எரிமலை வெடித்ததில் 60,000 பேர் வீடற்றவராயினர்.
* செப்டம்பர் 1 - டோக்கியோ மற்றும் யொகோஹாமாவில் இடம்பெற்ற நிலநடுக்கம் சுமார் 142,807 பேரைக் கொன்றது. 
* டிசம்பர் 12 - இத்தாலியில் போ ஆற்றின் அணைக்கட்டு வெடித்ததில் 600 பேர் கொல்லப்பட்டனர்.

## பிறப்புகள்
* தருமபுரம் ப. சுவாமிநாதன், திருமுறை ஓதுவார் (இ. 2009)
* ஜனவரி 15 - ருக்மணி தேவி, இலங்கைத் திரைப்பட நடிகை
* மார்ச் 21 - பொள்ளாச்சி நா. மகாலிங்கம், தமிழகத் தொழிலதிபர், மக்கள் சேவையாளர் (இ. 2014)
* மே 28 - டி. எம். தியாகராஜன், கருநாடக இசைக் கலைஞர் (இ: 2007)
* ஆகத்து 29 - ரிச்சர்ட் ஆட்டன்பரோ, திரைப்பட இயக்குநர், நடிகர் (இ. 2014)
* செப்டம்பர் 16 - லீ குவான் யூ, சிங்கப்பூரின் நிறுவனரும், முதலாவது பிரதமரும் (இ. 2015)
* அக்டோபர் 20 - தொ. மு. சி. ரகுநாதன்
* நவம்பர் 20 - நதீன் கோர்டிமர், இலக்கியத்துக்கான நோபல் பரிசு பெற்ற தென்னாப்பிரிக்க எழுத்தாளர் (இ. 2014)

## இறப்புகள்
* பெப்ரவரி 10 - வில்லெம் ரோண்ட்கன், செருமானிய இயற்பியலாளர், நோபல் பரிசு பெற்றவர் (பி. 1845)
* மார்ச் 26 - சாரா பேர்ண்ஹார்ட், பிரான்சிய நடிகை (பி. 1844)
* டிசம்பர் 27 - அலெக்சாந்தர் கஸ்டவ் ஈபல், பிரான்சியப் பொறியாளர், ஈபெல் கோபுரத்தை வடிவமைத்தவர் (பி. 1832)

## நோபல் பரிசுகள்
* இயற்பியல் - ரொபேர்ட் மிலிக்கன்
* வேதியியல் - *Fritz Pregl*
* மருத்துவம் - *Frederick Grant Banting, John James Richard Macleod*
* இலக்கியம் - டபிள்யூ. பி. யீட்சு
* அமைதி - வழங்கப்படவில்லை

## 1923 நாட்காட்டி

*
ஃபெர்மா எண்

கணிதத்தில் ஃபெர்மா (*Pierre de Fermat* 1601-1665) என்பவர் பகாதனி (*Prime*) களைப் பற்றி பல கேள்விகள் எழுப்பினார்.

::2^{2^n} + 1, n = 0,1,2,3, ...

என்ற எண்கள் ஃபெர்மாவின் பெயரை உடைத்தவை. அவைகளெல்லாமே பகாதனிகளாக இருக்கும் என்பது ஃபெர்மாவின் யூகம். n = 0,1,2,3,4 க்கு ஒத்ததான ஐந்து ஃபெர்மா எண்கள் பகாதனிகள் தாம். இவ்வைந்தும் **ஃபெர்மா பகா எண்கள்** அல்லது **ஃபெர்மா பகாதனிகள்** என்று பெயர் பெறும். ஆனால் ஆறாவது, அதாவது,

:: 2^{2^5} + 1

பகா எண்ணல்ல. இதை 100 ஆண்டுகள் கழித்து அவ்வெண்ணுக்கு 641 என்ற எண் காரணியாக உள்ளது என்று ஆய்லர் கொடுத்த நிறுவல் தீர்த்து வைத்தது. இந்த ஆய்வில் இன்னும் தீராத சுவையான பிரச்சினை: **ஃபெர்மா பகாதனிகள் இவ்வைந்துதானா, இன்னும் உளதா?**

## ஐந்து ஃபெர்மா பகாதனிகள்

:F_{n} = 2^{2^{ \overset{n} {}}} + 1 இங்கு n ஒர் எதிர்மமில்லாத முழு எண்.

:*F*0 = 21 + 1 = 3
:*F*1 = 22 + 1 = 5
:*F*2 = 24 + 1 = 17
:*F*3 = 28 + 1 = 257
:*F*4 = 216 + 1 = 65537

## தீர்வு காணப்படாத பிறழ்ச்சனை

இவ்வெண்களை ஃபெர்மா முதலில் அறிமுகப்படுத்தும்போது, எல்லா n க்கும், F_{n} கள் பகா எண்களாக இருக்கவேண்டும் என்று யூகித்தார். ஆனால் F_{5} பகா எண்ணல்ல என்று ஆய்லர் காட்டினவுடன் நிலைமை மாறுபட்டது. 1796 இல் காஸினுடைய யூகமோ, ஃபெர்மா பகாதனிகள் F_0, F_1, F_2, F_3, F_4 ஆகிய **ஐந்து மட்டுமே** என்பது. இந்த யூகம் இன்னும் (2007 வரையில்) நிரூபிக்கப்படவில்லை.

## வடிவியல் வரைமுறைகள்

கிரேக்கர்கள் காலத்திலிருந்து மட்டக்கோல், கவராயம் இவைகளை மாத்திரம் வைத்துக்கொண்டு ஒழுங்குப் பலகோணம் வரைவதெப்படி என்று ஆய்வுகள் இருந்தவண்ணமே உள்ளன. 3,4,5,6, 8, 10, 15 பக்கங்களுள்ள ஒழுங்குப் பலகோணத்தின் வரைமுறை அவர்களுக்குத் தெரிந்திருந்தது. ஆனால் 7,9,11,13 .... முதலிய பக்கங்களுடைய ஒழுங்குப் பலகோணத்தின் வரைமுறையைக் கண்டுபிடிக்க முயன்று தோற்றுப் போனவர்கள் பலர். கார்ல் ஃப்ரெடெரிக் காஸ் தான் ஒற்றைப்படை எண்ணிக்கை n உள்ள பக்கங்களைக் கொண்ட ஒழுங்குப் பலகோணம் மட்டக்கோல், கவராயம் இரண்டைக் கொண்டு வரையப்படவேண்டுமென்றால், **n ஒரு ஃபெர்மா பகா எண்ணாகவோ அல்லது அவைகளின் பெருக்குத்தொகையாகவோ இருந்தாக வேண்டும் என்று கண்டுபிடித்தார்.** 18வது வயதில் இதைக் கண்டுபிடித்தவுடனேதான் தன் கணிதக் கண்டுபிடிப்புகளுக்காக நாட்குறிப்பு எழுதத் தொடங்கினார். அவர் காலமாகி 43 ஆண்டுகள் கழித்தே அவருடைய நாட்குறிப்பு உலகத்தாரின் முன்னிலையில் வைக்கப்பட்டது. காஸினுடைய கண்டுபிடிப்பின்படி, கிரேக்கர்களுக்குத் தெரிந்த 3, 5, 15 ஐத்தவிர 17, 257, 65537 பக்கங்களுக்கும் அல்லது இவைகளின் பெருக்குத்தொகையை எண்ணிக்கையாகக் கொண்ட பக்கங்களுக்கும் ஒழுங்குப் பலகோணம் மட்டக்கோல், கவராயம் இவைகளை மட்டும் கொண்டு வரையமுடியும்.

ஆனால் 7, 9, 11, 13, ... ஆகிய எண்ணிக்கை கொண்ட பக்கங்களுடன் ஒழுங்குப் பலகோணம் மட்டக்கோல் கவராயம் இவைகளை மட்டும் கொண்டு வரைய முடியாது என்பதும் நிரூபணம் ஆகியது.

## இவற்றையும் பார்க்கவும்

* எண் கோட்பாடு
* கார்ல் ஃப்ரெடெரிக் காஸ்
* ஃபெர்மாவின் சிறிய தேற்றம்

## துணை நூல்கள்

* Heinrich Tietze. Famous Problems of Mathematics.1965. Graylock Press, Baltimore. Library of Congress Catalog Card Number 64-8910. (Chapters IX and XIII).

## மேற்கோள்கள்

thanu
பகுப்பு:எண் கோட்பாடு
பகுப்பு:குறிப்பிடத்தக்க எண் வகைகள்
பகுப்பு:முழுஎண் தொடர்வரிசைகள்
இருபடிய நேர் எதிர்மை

கணிதத்தில் எண் கோட்பாடு என்ற பிரிவில் **இருபடிய நேர் எதிர்மை** (*Quadratic Reciprocity*) என்பது ஒரு மையக்கருத்து.

## அறிமுகம்

லெஜாண்டர் ஏற்கனவே இருபடிய எச்சங்களைப் பற்றிய ஒரு சுவையான விதியைக் கண்டுபிடித்திருந்தார். அது, p, q என்ற இரண்டு ஒற்றைப்படைப்பகாதனிகளைப் பொருத்த விஷயம்.அதாவது,அவை ஒன்றுக்கொன்று இருபடிய எச்சங்களா அல்லது இருபடிய எச்சமல்லாதவைகளா என்பதைப் பற்றிய இரு தேற்றங்கள்:

:: \frac{p-1}{2}. \frac{q-1}{2} இரட்டைப்படை எண்ணாகுமேயானால்,

:: p, மாடுலோ q க்கு ஒரு **இருபடிய எச்சமாக** இருந்தால், இருந்தால்தான், q, மாடுலோ p க்கு ஒரு **இருபடிய எச்சமாக** இருக்கும்.

:: \frac{p-1}{2}. \frac{q-1}{2} ஒற்றைப்படை எண்ணாகுமேயானால்,

:: p, மாடுலோ q க்கு ஒரு **இருபடிய எச்சமல்லாததாக** இருந்தால், இருந்தால்தான், q, மாடுலோ p க்கு **இருபடிய எச்சமாக ** இருக்கும்.

இந்த விதிக்கு *இருபடிய நேர் எதிர்மை* (Law of Quadratic Reciprocity) என்று பெயர் வைத்ததே காஸ் தான். பெயர் வைத்ததோடு மட்டுமல்லாமல் இவ்விதிக்கு ஒரு கண்டிப்பான (rigorous) நிறுவல் கொடுத்தவரும் அவரே.

## இன்னொரு சமமான வாசகம்

p, q இரண்டும் ஒற்றைப்படை பகா எண்கள் எனக்கொள்வோம். கீழுள்ள இரண்டு சமான உறவுச் சமன்பாடுகளைக் கவனி.

::x^2 \equiv p(mod q) ... (1)

::x^2 \equiv q(modp) ... (2)

p \equiv 1(mod 4) அல்லது q \equiv 1(mod 4) அல்லது இரண்டுமோ உண்மையென்றால்,

:: (1) மற்றும் (2) இரண்டும் தீர்வுடையவை அல்லது இரண்டும் தீர்வல்லாதவை.

p \equiv 3(mod 4), q \equiv 3(mod 4) ஆகிய இரண்டும் உண்மையென்றால்

:: (1), (2) ஆகிய இரண்டில் ஒன்று தீர்வுடையதாகவும் மற்றொன்று தீர்வல்லாததகவும் இருக்கும்.

## எடுத்துக்காட்டுகள்

* p = 13, q = 17. 

::\frac{p-1}{2}. \frac{q-1}{2} = 48.

::13 \equiv 8^2(mod 17); உண்மையில், x^2 \equiv 13(mod 17) க்குப்பல தீர்வுகள்: 8, 25, 42, ...

::17 \equiv 2^2(mod 13); உண்மையில், x^2 \equiv 17(mod 13) க்குப்பல தீர்வுகள்: 2, 15, 28, ....

இங்கு 13 \equiv 1(mod 4); 17 \equiv 1(mod 4) என்பதையும் கவனிக்க.

* p = 7, q = 11

::\frac{p-1}{2}. \frac{q-1}{2} = 15.

:: 11 \equiv 2^2(mod 7);; உண்மையில், x^2 \equiv 11(mod 7) க்குப்பல தீர்வுகள்: 2, 9, 16, ...

ஆனால் 7, 11இனுடைய எச்சமல்லாதது. ஏனென்றால்,

:1^2 \equiv 1(mod 11)
:2^2 \equiv 4(mod 11)
:3^2 \equiv 9(mod 11)
:4^2 \equiv 5(mod 11)
:5^2 \equiv 3(mod 11)
:6^2 \equiv 3(mod 11)
:7^2 \equiv 5(mod 11)
:8^2 \equiv 9(mod 11)
:9^2 \equiv 4(mod 11)
:{10}^2 \equiv 1(mod 11)

இங்கு 7 \equiv 3(mod 4) , 11 \equiv 3(mod 4) என்பதையும் கவனிக்க.

## வரலாறு

ஆய்லரும் லெஜாண்டரும் முயற்சி செய்து நிரூபிக்கத் தவறின இத்தேற்றத்திற்கு, 19 வயதே ஆகியிருந்த காஸ் தன்னுடைய நூல் Disquisitiones Arithmetica வில் முழுநிறுவலும் கொடுத்தது ஒரு பெரிய சாதனை. எண்கோட்பாடுதான் கணிதத்தின் இராணி என்றும், இருபடிய நேர் எதிர்மையை எண் கோட்பாட்டின் சிகரமென்றும் கூறுவார் காஸ். அவர் இவ்விதியை மிகவும் நேசித்ததால், தன் ஆயுளில் திரும்பத் திரும்ப இதை அலசிப்பார்த்து, இதற்கு ஆறு நிறுவல்கள் கொடுத்திருக்கிறார்.

இருபடிய நேர் எதிர்மையை இன்னும் நுண்பியப்படுத்தி, காஸ் நாற்படிய நேர் எதிர்மை ஒன்றையும் கண்டுபிடித்தார்.

## இவற்றையும் பார்க்கவும்

* கார்ல் ஃப்ரெடெரிக் காஸ்

## மேற்கோள்கள்

பகுப்பு:எண் கோட்பாடு
1792

[thumb|200px|right| [மே 21: ஊன்சென் எரிமலை (ஜப்பான்) வெடித்தது]]
[thumb|200px|right| [அக்டோபர் 13: வாஷிங்டன், டிசி அமைக்கப்பட்டது]]
**1792**  (**[[ரோம எண்ணுருக்கள்|(MDCCXCII]]**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.

## நிகழ்வுகள்
* மார்ச் 16 - சுவீடன் மன்னர் மூன்றாம் குஸ்டாவ் ஸ்டொக்ஹோல்ம் நகரில் சுடப்பட்டார். மார்ச் 29 இவர் இறந்தார்.
* ஏப்ரல் 20 - பிரான்ஸ், ஆஸ்திரியாவுடன் போரை ஆரம்பித்தது.
* மே 21 - ஜப்பானில் ஊன்சென் எரிமலை (*Mount Unzen*) வெடித்ததில் இடம்பெற்ற சூறாவளி மற்றும் சுனாமியினால் 14,300 பேர் கொல்லப்பட்டனர்.
* ஆகஸ்ட் 10 - பிரெஞ்சுப் புரட்சி: பதினாறாம் லூயி மன்னன் சிறைப்பிடிக்கப்பட்டான்.
* செப்டம்பர் 2 - பிரெஞ்சுப் புரட்சி: மூன்று ரோமன் கத்தோலிக்க ஆயர்கள் உட்பட இருநூற்றிற்கும் அதிகமான குருமார்களும் கொல்லப்பட்டனர்.
* செப்டம்பர் 21 - பிரான்சில் முடியாட்சி அகற்றப்பட்டு குடியரசு ஆகியது.

## திகதி குறிப்பிடப்படாதவை
* திப்பு சுல்தான் இந்தியாவின் கேரளாவை முற்றுகையிட்டான். இம்முற்றுகை முறியடிக்கப்பட்டது.

## பிறப்புகள்

## இறப்புகள்

## 1792 நாற்காட்டி

## மேற்கோள்கள்
1666

**1666** ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.

## நிகழ்வுகள்

* ஜூன் 11-14 - இங்கிலாந்து இராச்சியத்திற்கும் டச்சுக் குடியரசுக்கும் இடையில் வடகடலில் இடம்பெற்ற நான்கு நாள் போரில் டச்சுக் கடற்படையினர் வென்றனர்.
* சூலை - சுவீடனில் பித்தேயா நகரம் தீப்பற்றி முற்றாக அழிந்தது.
* செப்டம்பர் 2-5 - லண்டனில் இடம்பெற்ற பெருந்தீயினால் மூன்று நாட்களில் சென் போல்ஸ் தேவாலயம் உட்பட 10,000 கட்டடங்கள் சேதமாயின. 16 பேர் கொல்லப்பட்டனர்.

### திகதி அறியப்படாதவை
* அவுரங்கசீபின் முகலாயப் படைகள், போர்த்துக்கீசருடன் இணைந்து, வங்காளத்தின் சிட்டகொங் துறைமுக நகரில் இருந்து அரக்கான்களை வெளியேற்றி, அந்நகருக்கு இசுலாமாபாத் எனப் பெயரிட்டனர்.
* ஐசாக் நியூட்டன் பட்டகம் ஒன்றைப் பயன்படுத்தி சூரியஒளியை கட்புலனாகும் நிறமாலைக்கதிர்களைப் பிரித்தெடுத்தார்.
* ஐசாக் நியூட்டன் வகையீட்டு நுண்கணிதத்தை அறிமுகப்படுத்தினார்.
* லுண்ட் பல்கலைக்கழகம் சுவீடனில் நிறுவப்பட்டது.
* ரோம எண்ணுருக்கள் அனைத்தும் இவ்வாண்டில் பெரிய எண்ணில் இருந்து சிறிய எண் வரை பயன்படுத்தப்பட்டது (MDCLXVI = 1666).

## அறிவியல்

## பிறப்புகள்
* டிசம்பர் 26 - குரு கோவிந்த் சிங், சீக்கியர்களின் 10வது குரு (இ. 1708)

## இறப்புகள்
* ஜனவரி 22 - ஷாஜஹான், முகலாயப் பேரரசின் மன்னன் (பி. 1592) 

## 1666 நாட்காட்டி

## மேற்கோள்கள்
1660கள்

**1660கள்** என்றழைக்கப்படும் பத்தாண்டு காலம் 1660ஆம் ஆண்டு துவங்கி 1669-இல் முடிவடைந்தது.

## நிகழ்வுகள்
* 1660 - சாமுவேல் பெபீஸ் (*Samuel Pepys*) தனது புகழ் பெற்ற நாட்குறிப்புகளை எழுத ஆரம்பித்தார். 
* 1661 - டச்சு கிறிஸ்தவ மதகுரு *பால்டியஸ்* பருத்தித்துறை வந்தடைந்தார்.
* 1664 - பிரெஞ்சுக் கிழக்கிந்தியக் கம்பனி ஆரம்பிக்கப்பட்டது.
* 1666 - லண்டனில் பெரும் தீ விபத்து ஏற்படட்து.

## உலகத் தலைவர்கள்
* மூன்றாம் பிரெடெரிக், (டென்மார்க், 1648 - 1670) 
* இரண்டாம் சார்ல்ஸ், (இங்கிலாந்து, 1660 - 1685) 
* பதினான்காம் லூயி, (பிரான்ஸ், 1643 - 1715)

## உலகத் தலைவர்கள்

## மேற்கோள்கள்
1801

[thumb|200px| [ஜனவரி 1: புதிதாக உருவாக்கப்பட்ட ஐக்கிய இராச்சியத்தின் கொடி]]

**1801**  (**[[ரோம எண்ணுருக்கள்|MDCCCI]]**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு செவ்வாய்க்கிழமையில் ஆரம்பமானது.

## நிகழ்வுகள்
* ஜனவரி 1 - பெரிய பிரித்தானியாவும் அயர்லாந்தும் இணைந்த அரசியலமைப்பு ஏற்படுத்தப்பட்டு இரண்டும் ஐக்கிய இராச்சியம் என்ற பெயரில் இணைந்தன.
* ஜனவரி 1 - ஜூசெப் பியாசி என்பவர் செரெஸ் என்ற dwarf கோளைக் கண்டுபிடித்தார். 
* பெப்ரவரி 9 - பிரான்ஸ், ஆஸ்திரியாக்கிடையில் போர் நிறுத்த ஒப்பந்தம் ஏற்பட்டது.
* பெப்ரவரி 27 - வாஷிங்டன், டிசி நகரம் அமெரிக்க காங்கிரசின் நிர்வாகத்தின் கீழ் வந்தது.
* மார்ச் 23 -  உருசியப் பேரரசர் முதலாம் பவுல் கொல்லப்பட்டார். இவரின் மகன் முதலாம் அலெக்சாந்தர் பேரரசரானார்.
* சூன் 12 - மருது சகோதரர்கள் ஆங்கிலேயர் தளபதி கர்னல் அக்னியூ விடுத்த அறிக்கைக்கு எதிராக ஜம்புத் தீவு பிரகடனம் செய்தார்கள்.
* சூன் 27 - கெய்ரோ நகரம் பிரித்தானியப் படையினரிடம் வீழ்ந்தது.
* செப்டம்பர் 3 - இலங்கையில் நெல், மற்றும் சிறு தானிய வகைகளுக்கு வரி செலுத்தும் முறை அறிமுகப்படுத்தப்பட்டது. 
*  அக்டோபர் 24 -மருது பாண்டிய சகோதரர்களும் அவர்கள் குடும்பத்தைச் சேர்ந்த 500க்கும் மேற்பட்ட மன்னர் குடும்பத்தாரும் வெள்ளையர்களால் தூக்கிலிடப்பட்டனர்.
* பெரிய பிரித்தானியாவில் முதலாவது மக்கள் தொகைக் கணக்கெடுப்பு இடம்பெற்றது. லண்டனில் 860,035 பேர் பதிவாயினர்.
* பிரான்சில் முதலாவது மக்கள் தொகைக் கணக்கெடுப்பு இடம்பெற்றது.

## தொடர் நிகழ்வுகள்
* பிரெஞ்சு புரட்சிப் போர் (*French Revolutionary Wars* 1792-1802)

## பிறப்புகள்
* சனவரி 13 - வில்லியம் டெனிசன் (William Denison), இங்கிலாந்து துடுப்பாட்டக்காரர். (இ. 1856)
* ஏப்ரல் 19 - குஸ்டாவ் பெச்னர் ஜெர்மனியை சேர்ந்த கவிஞர், தத்துவமேதை. (இ:1887)
* திசம்பர் 10 - ரிச்சர்ட் பெர்ன்ஸ் (Richard Berens), இங்கிலாந்து துடுப்பாட்டக்காரர். (இ. 1859)

## இறப்புகள்
* அக்டோபர் 24 - மருதுபாண்டியர் எனப்படும் மருது சகோதரர்கள்.
* நவம்பர் 16 - ஊமைத்துரை, வீரபாண்டிய கட்டபொம்மனின் தம்பி.

## 1801 நாற்காட்டி

## மேற்கோள்கள்

பகுப்பு:1801
301

ஆண்டு **301** (**[[ரோம எண்ணுருக்கள்|CCCI]]**) ஒரு புதன்கிழமையில் ஆரம்பமான ஒரு சாதாரண ஜூலியன் ஆண்டு ஆகும்.

## நிகழ்வுகள்
* ஆர்மேனியா கிறித்தவ மதத்தை நாட்டின் மதமாக அறிவித்த உலகின் முதலாவது நாடாகும்.
* செப்டம்பர் 3 - ஐரோப்பாவில் சான் மரீனோக் குடியரசு சென் மரீனஸ் என்பவரால் உருவாக்கப்பட்டது. இதுவே உலகின் மிகவும் பழமையான குடியரசு ஆகும்.
* பெப்ரவரி 3 - சீனாவில் சீமா லுன் (*Sima Lun*) ஜின் ஆட்சியைக் (*Jin Dynasty*) கைப்பற்றினான். இவன் 4 மாதங்களே ஆட்சியில் இருந்தான். ஜூன் 5 இல் இவன் தற்கொலை செய்து கொண்டான்.

## பிறப்புகள்

## இறப்புகள்
* ஜூன் 5 - சீமா லுன், சீன ஆக்கிரமிப்பாளன்.

## மேற்கோள்கள்

பகுப்பு:301
கத்தார்

**கத்தார்** (*Qatar* அரபு:**<big> قطر </big>**) மேற்காசியாவில் உள்ள இறையாண்மை மிக்க ஒரு நாடு ஆகும். இது அலுவல்முறையாக **கத்தார் அரசு** என்று அழைக்கப்படுகிறது. அராபியக் குடாவின் வடகிழக்குக் கரையில் உள்ள சிறிய கத்தார் குடாநாட்டைக் கொண்டுள்ளது. கத்தார் ஒரு தீபகற்ப நாடாகும். இதன் தெற்கே சவூதி அரேபியா உள்ளது. மற்றைய பகுதிகள் பாரசீக வளைகுடாவை அண்டி உள்ளன. பாரசீக வளைகுடாவின் ஒரு பகுதி இதனை அருகில் உள்ள தீவு நாடான பகுரைனில் இருந்து பிரிக்கிறது.

உதுமானியர் ஆட்சியைத் தொடர்ந்து, 20 ஆம் நூற்றாண்டின் தொடக்கத்தில் இருந்து 1971 இல் விடுதலை பெறும் வரை, கத்தார் ஒரு பிரித்தானிய பாதுகாப்பு பெற்ற நாடாக விளங்கியது. 19 ஆம் நூற்றாண்டின் தொடக்கத்தில் இருந்து தானிகள் அவை கத்தாரை ஆண்டு வருகிறது. ஷேக் ஜசீம் பின் முகமது அல் தானி கத்தார் அரசின் நிறுவனர் ஆவார். கத்தார் ஒரு மரபுவழி முடியாட்சி. அதன் தலைவர் அமீர் ஷேக் தமீம் பின் அமது அல் தானி ஆவார். இது ஒரு அரசியல்சட்ட முடியாட்சியா அல்லது முழுமுதல் முடியாட்சியா என்பது தெளிவாக இல்லை. 2003ல் நடந்த பொது வாக்கெடுப்பில், கத்தாரின் அரசியல் சட்டம் ஏறத்தாழ 98% பேராதரவுடன் ஏற்பு பெற்றது. 2017 இன் தொடக்கத்தில், கத்தாரின் மொத்த மக்கள் தொகை 2.6 மில்லியனாக இருந்தது. இவர்களுள் 313,000 மக்கள் கத்தார் குடிமக்கள். 2.3 மில்லியன் மக்கள் அயல்நாட்டைச் சேர்ந்த குடியிருப்போர். இசுலாம் இந்நாட்டின் அலுவல்முறை சமயம் ஆகும்.

கத்தார், உலகின் மூன்றாவது பெரிய இயற்கை எரிவளி மற்றும் எண்ணெய் ஆதாரங்களைக் கொண்டுள்ளது. இதன் விளைவாக, ஓர் உயர் வருமானப் பொருளாதாரத்தைக் கொண்டிருக்கிறது. தனி நபர் வருமானத்தின் அடிப்படையில் உலக நாடுகள் இடையே முதல் இடம் வகிக்கிறது. ஐக்கிய நாடுகள் அமைப்பு கத்தாரை சிறப்பான மனித வள வளர்ச்சி அடைந்த நாடாகவும், அரபு நாடுகளிடையே மனித வளங்கள் அடிப்படையில் மிகவும் முன்னேறிய நாடாகவும் காண்கிறது.

கத்தார் அரேபிய உலகில் ஒரு குறிப்பிடத்தக்க அரசியல் சக்தியாகத் திகழ்கிறது. அரேபிய வசந்தத்தின் போது, பல்வேறு போராளிக் குழுக்களுக்கு நிதியாகவும் உலகெங்கும் வளர்ந்து வரும் அதன் ஊடகப் பிரிவான அல் ஜசீரா ஊடகக் குழுமம் வழியாகவும் ஆதரவு அளித்ததாக கருதப்படுகிறது.

கத்தார் பரப்பளவின் அடிப்படையில் மிகச் சிறிய நாடாக இருந்தாலும், உலக அளவில் குறிப்பிடத்தக்க தாக்கத்தைக் கொண்டிருப்பதால், இடைநிலை அரசியல் சக்தியாகப் பார்க்கப்படுகிறது. கத்தார் 2022 உலகக்கோப்பை காற்பந்துப் போட்டியை நடத்துகிறது. கத்தார் இப்போட்டியை நடத்தும் முதல் அரபு நாடு ஆகும்.

சூன் 2017ல், சவூதி அரேபியா, பகுரைன், ஐக்கிய அரபு அமீரகம் மற்றும் சில வளைகுடா நாடுகள், கத்தாருடனான அரசனய உறவுகளைத் துண்டித்துக் கொண்டன. கத்தார் தீவிரவாதத்துக்கு ஆதரவும் நிதியும் அளிப்பதாகவும் அண்டை நாடுகளின் உள்நாட்டுச் செயற்பாடுகளில் தலையிடுவதாகவும் அவை குற்றம் சாட்டின. இது கத்தாருக்கும் சவூதி அரேபியாவுக்கும் இடையே நீண்ட காலமாக நிலவி வந்த பனிப்போர் முற்றுவதைக் குறித்தது.

## காலநிலை

## மேற்கோள்கள்

## வெளி இணைப்புகள்
* கத்தார் பணக்கார நாடாக மாறுவதற்குக் காரணமான 3 நிகழ்வுகள்


பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
செவ்வாய்

**செவ்வாய்** என்னும் தலைப்பில் உள்ள கட்டுரைகள் கீழே உள்ளன.

*செவ்வாய் (கோள்)
*செவ்வாய் (கிழமை)
*செவ்வாய் (நவக்கிரகம்)

பகுப்பு:பக்கவழி நெறிப்படுத்தல்
சான் மரீனோ

**சான் மரீனோ** (*San Marino*, (இத்தாலிய மொழி: *Serenissima Repubblica di San Marino*) அப்பெனின் மலைகளில் அமைந்துள்ள ஒரு நாடாகும். இது இத்தாலியால் முழுவதுமாகச் சூழப்பட்ட நாடு. ஐரோப்பாவில் உள்ள மிகச் சிறிய நாடு இதுவாகும்.

சான் மரீனோ உலகிலேயே மிகவும் பழைமையான குடியரசு நாடு எனப்படுகிறது. இது 301 ஆம் ஆண்டில் சென் மரீனஸ் என்பவரால் அமைக்கப்பட்டது. சான் மரீனோ உலகிலேயே மிகவும் பழைமையான அரசியலமைப்பைக் கொண்டுள்ளது. இதன் அரசியலமைப்பு 1600 இல் எழுதப்பட்டது. இன்றும் இது நடைமுறையில் உள்ளது.

1945 இலிருந்து 1957 வரை இந்நாடு மக்களால் தெரிவு செய்யப்பட்ட ஒரு கம்யூனிச நாடாகவும் இருந்தது.

1968இல் நவுரு நாடு விடுதலை அடையும் வரை சான் மரீனோ உலகின் மிகவும் சிறிய குடியரசு நாடாக இருந்தது.

சான் மரீனோ ஐரோப்பியக் கவுன்சிலில் 1988 முதலும், ஐநா அவையில் 1992 முதலும் அங்கத்துவம் வகிக்கிறது. ஆனாலும் இது ஐரோப்பிய ஒன்றியத்தில் அங்கம் வகிக்கவில்லை.

## மேற்கோள்கள்

## வெளி இணைப்புகள்
* சிஐஏ உலகத் தரவுகள்: சான் மரீனோ 
thumb|left|300px|டிட்டானோ மலையில் இருந்து சான் மரீனோவின் பகுதிகளனைத்தையும் பார்க்க முடியும்
இடது|thumb|374x374px|கையிட்டா

பகுப்பு:ஐரோப்பிய நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:தெற்கு ஐரோப்பா
1800கள்

**1800கள்** என்றழைக்கப்படும் பத்தாண்டு காலம் 1800ஆம் ஆண்டு துவங்கி 1809-இல் முடிவடைந்தது.

## நுட்பம்
* புறஊதாக்கதிர் ஜொஹான் ரிட்டர் என்பவரால் கண்டுபிடிக்கப்பட்டது.

## வானியல்
முதலாவது விண்கற்கள் (asteroids) கண்டுபிடிக்கப்பட்டன:
* செரெஸ் (ஜனவரி 1, 1801)
* பல்லாஸ் (மார்ச் 28, 1802) 
* ஜூனோ (ஜனவரி 9, 1804) 
* வெஸ்டா (மார்ச் 29, 1807)

## நிகழ்வுகள்
* 1800 - இலங்கையின் வட பகுதியில் மாடுகளுக்கு ஏற்பட்ட தொற்று வியாதியால் (murrain) 80 வீதமான மாடுகள் இறந்தன.
* 1802 - இலங்கையில் அரச வர்த்தமானி வெளியிடப்பட்டது.
* 1803 - மன்னார் விடத்தல்தீவுப் பகுதியை பண்டார வன்னியன் தாக்கினான். ஆனாலும் இது மேஜர் வின்சென்ட் என்பவனால் முறியடிக்கப்பட்டது. முல்லைத்தீவில் குமாரசேகர முதலியார் மற்றும் பலர் தூக்கிலிடப்பட்டனர்.
* 1803 - கப்டன் ட்றிபேர்க் (Drieberg) தலைமையில் பண்டார வன்னியனின் படைகள் தாக்கப்பட்டதில் பண்டார வன்னியன் உட்படப் பலர் கொல்லப்பட்டனர்.

## மேற்கோள்கள்
கருணா (ஓவியர்)

**கருணா** (*இயூஜின் வின்சென்ட்*, இறப்பு: பெப்ரவரி 22, 2019) ஓர் ஈழத்து ஓவியர் ஆவார்.

## வாழ்க்கைக் குறிப்பு
இயூஜின் வின்சென்ற் இலங்கையில் யாழ்ப்பாண மாவட்டம், கரவெட்டி மேற்கு, அரசடியை அண்மித்த பகுதியில் பிறந்தவர். புகழ் பெற்ற ஓவியர் மாற்குவின் மாணவர். புலம்பெயர்ந்து கனடா, டொராண்டோவில் வாழ்ந்து வந்த இவர் ஏராளமான தமிழ் நூல்களின் அட்டைப்படங்களை வரைந்துள்ளார். *திண்ணை*, *உலகத் தமிழோசை* உள்ளிட்ட பல இதழ்களில் இவரது ஓவியங்கள் வெளிவந்துள்ளன. பத்திரிகை வடிவமைப்பு, விளம்பர வடிவமைப்பு போன்றவற்றில் பெயர் பெற்ற இவர் சிறந்ததொரு ஒளிப்படக் கலைஞருமாவார்.

## வெளி இணைப்புகள்
*ஓவியர் கருணாவுடன் ஒரு நேர்காணல், டிவிஐ, மே 15, 2017

பகுப்பு:2019 இறப்புகள்
பகுப்பு:ஈழத்துக் கலைஞர்கள்
பகுப்பு:ஈழத்து ஓவியர்கள்
பகுப்பு:கனேடியத் தமிழ் ஓவியர்கள்
பகுப்பு:யாழ்ப்பாண மாவட்ட மக்கள்
பகுப்பு:கனடிய இலங்கைத் தமிழ் வம்சாவளி மக்கள்
ஸ்ரீசங்கர்

**ஸ்ரீசங்கர்** (இறப்பு: 20 சனவரி 1980) இலங்கைத் தமிழ்த் திரைப்பட, நாடக நடிகர். மஞ்சள் குங்குமம் (1970) திரைப்படத்தில் கதாநாயகனாக நடித்தார்.

யாழ்ப்பாண மாவட்டம், பருத்தித்துறையைப் பிறப்பிடமாகக் கொண்ட ஸ்ரீசங்கரின் இயற்பெயர் வி. வைத்திலிங்கம். தேயிலைப் பரிசோதகராகப் பணியாற்றியவர். இவர் மஞ்சள் குங்குமம், குத்துவிளக்கு முதலான ஈழத்து திரைப்படங்களிலும், சிவாஜி கணேசனின் ராஜராஜ சோழன் படத்தில் ஈழத்துப் புலவராகவும் நடித்தார்.

அந்தனி ஜீவாவின் *முள்ளில் ரோஜா* நாடகத்தில் முதல் தடவையாக நடித்தார். பின்னர் பல மேடை நாடகங்களில் நடித்தார். "கொள்ளைக்காரன்", "ஒரு மனிதன் இரு உலகம்" முதலான பல நாடகங்களை மேடையேற்றினார். *கொள்ளைக்காரன்* நாடகத்தை மேடையேற்றிய போது பெரும் நட்டம் அடைந்தார்.

## பட்டங்கள்
கலையரசு சொர்ணலிங்கம் இவருக்கு "கலைவேந்தன்" என்ற பட்டத்தை யாழ்ப்பாணம் வீரசிங்கம் மண்டபத்தில் வழங்கிக் கௌரவித்தார்.

## நடித்த திரைப்படங்கள்
*மஞ்சள் குங்குமம்
*குத்துவிளக்கு
*ராஜராஜ சோழன்
*பைலட் பிரேம்நாத்

## மேற்கோள்கள்

பகுப்பு:1980 இறப்புகள்
பகுப்பு:ஈழத்துக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்து நாடக நடிகர்கள்
பகுப்பு:யாழ்ப்பாண மாவட்ட மக்கள்
தமிழ் இளையோர் அமைப்பு

thumb|250px|right|தமிழ் இளையோர் அமைப்பின் சின்னம்
**தமிழ் இளையோர் அமைப்பு** புகலிட நாடுகளில் தமிழ் இளையோரைத் தமிழ்த் தேசிய செயற்பாடுகளில் ஆக்கபூர்வமான முறைகளில் ஈடுபடுத்துவதற்காகத் தமிழீழ விடுதலைப் புலிகளின் தலைமையின் வழிகாட்டலில் உருவாக்கப்பட்ட அமைப்பு ஆகும்.  பண்பாடு, கல்வி, அறிவியல், தொழில்நுட்பம், கலைகள், கலை நிகழ்வுகள், அரசியல், எதிர்ப்புப் போராட்ட நிகழ்வுகள் எனப் பல தளங்களில் இவ்வமைப்பு செயற்படுகின்றது. இவ் அமைப்பு புகலிட நாடுகளில் வளரும் அடுத்த தலைமுறையினரைத் தமிழ்த் தேசிய நிகழ்வு-சிந்தனைப் புலத்துக்கு உள்வாங்கி அவர்களின் ஆற்றலைத் தமிழ்த் தேசியத்தின் குறிக்கோள்களுக்காகப் பயன்படுத்துவதில் கவனம் காட்டுகின்றது. இது புகலிட தமிழ் இளையோருக்கிடையே இடம்பெறும் குழுச் சண்டைகளுக்கு ஒரு மாற்றாக இருந்து புகலிட மற்றும் தாயக மக்களுக்குப் பயன் தரும் செயற்பாடுகளுக்குப் பலவகைகளில் உதவக்கூடிய ஓர் அமைப்பாகப் பரிணமிக்கக்கூடிய சாத்தியக்கூறுகளைக் கொண்டுள்ளது.

## இவற்றையும் பார்க்க
* கனடியத் தமிழ் இளைஞர் முன்னேற்ற நிலையம்

## வெளி இணைப்புகள்
* tyo.ch  - தமிழ் இளையோர் அமைப்பு - சுவிஸ்
* canadatyo.org  - தமிழ் இளையோர் அமைப்பு - கனடா
* tyoaustralia.org  - தமிழ் இளையோர் அமைப்பு, அவுஸ்திரேலியா

பகுப்பு:அமைப்புகள்
பகுப்பு:தமிழீழம்
பகுப்பு:தமிழ்த் தேசியம்